Document ID: /roh_data/filtered/fineweb-2-filterrobots_roh.jsonl.gz/16967

La Fête des Vignerons ch'è radund mintga ventg onns a Vevey, è ida a fin la dumengia cun il di dal chantun Vad e cun in spectacul nocturn sin il Lac Léman. La cussegliera guvernativa dal Vad, Nuria Gorrite, ha ditg che la Fête des Vignerons haja collià. Ella era intgantada dal entusiassem e da la passiun dals participants e dal public. Il Vad haja pudì sa mussar las davosas emnas sco chantun avert, modern ed integrativ. In chantun che haja pudì promover il spiert da cuminanza.
La Fete des Vignerons ha cumenzà ils 18 da fanadur cun la ceremonia d'avertura. In punct culminant era la curunaziun dal retg viticultur Jean-Daniel Berthet d'Epesses sco era da la medaglia d'aur, ch'è per l'emprima giada vegnida surdada ad ina dunna, a la viticultura Corinne Buttet da Chardonne.
RR novitads 18:00